Biserica Ortodoxă Secretă

**Biserica Ortodoxă Secretă** (Biserica Secretă a Maicii Domnului), înființată la Tecuci de Constantin Dogaru, "profesor de tehnologie cerească", fost ucenic al liderului MISA, Gregorian Bivolaru.
În trecut, Dogaru a fost maistru la o şcoală din Tecuci.

Baza sectei este municipiul Tecuci din judeţul Galaţi.
Dogaru şi-a făcut adepţi şi în Piteşti, Vrancea, Vaslui, Brăila şi chiar Bucureşti iar secta numără în total peste 500 de credincioşi-naivi.
Constantin Dogaru a fost profesor de Educaţie Tehnologică.
Şi-a acordat titlul de „Potirul de Aur” al României.

Ca orice sectă de succes, și cea a dogarilor pune accentul pe valorile tradiționale românești, vede în București „Noul Ierusalim”, speră în Țara Sfântă Ortodoxă România, așteaptă cea de-a doua venire a lui Mesia, numit Prinț al Viitorului, crede în reincarnare, hirotonisesc femeile și prorocesc că 2012 va fi un an de cotitură în istoria omenirii.

În anul 2004, secta s-a unit cu gruparea lui Ioan Preoteasa, care încerca să găsească un sediu pentru "mitropolia" din România a "Bisericii Creștinilor Ortodocși Tradiționali a Valahilor de Pretutindeni" (BCOTVP), înființată în Ucraina de rușii Adrian Lapin și Varsanufie Solopov, tot ca structură paralelă, care să dubleze biserica ortodoxă ucraineană.
Cei doi s-au întâlnit prin intermediul Elenei Iovu, care ocupa schitul Sf. "Vasile cel Mare" din comuna Bodești-Neamț și care activa la acel moment în secta lui Dogaru.

Secta combină elemente de învătătură ortodoxă cu "descoperiri" primite de Dogaru de la o întreagă ierarhie cerească inventată de el
și este suspectată de legături cu Serviciile de Informații ale Federației Ruse.
Secta activează în România la adăpostul unei asociații religioase și nu este recunoscută drept cult de către statul român.

„Aveţi vreo casă pe undeva, vreun apartament sau aveţi o rudă mai bătrână cu o casă pe undeva”, mă chestionează Dogaru când îl întreb care sunt condiţiile de eligibilitate pentru aderarea la sectă. În schimbul unei case sau apartament donat sectei, „Potirul de Aur” promite o casă în ceruri.

## Istoric

În iunie 2007, preotul Dumitru Poiana, parohul parohiei "Sfinții Împărați Constantin și Elena" - Ruginești 2, a trecut la BCOTVP, condusă de Ioan Preoteasa.
În aprilie 2008, Tribunalul Vrancea a decis ca preotul Dumitru Poiana, să fie urmărit penal de către Parchetul de pe lângă Judecătoria Adjud.

În august 2007, 12 ierarhi ai BOR, în frunte cu Mitropolitul Moldovei, i-au gonit cu jandarmii pe oamenii lui Ioan Preoteasa și au resfințit Schitul Sf. "Vasile cel Mare" din comuna Bodești-Neamț, care fusese ocupat de aceștia.
Cu această ocazie, schitul a fost ridicat la rang de mănăstire.

## Membri

Nikolai Viaceslav, cetățean al Republicii Moldova, care a avut mai mulți ani pe mână serverele și arhivele Patriarhiei BOR, membru BCOTVP.

Octavian Pop (Olivian Pop Bindiu), doctor în drept și conferențiar la Academia de Miliție din Chișinău, a slujit la capela deținuților din Găești (Dâmbovița), era în același timp și episcop în BCOTVP.

Serafim Vasluianul (Ionuţ Dorobăţ), fost episcop în cadrul Bisericii Ortodoxe de Rit Vechi, a plecat din Eparhia Tomisului şi l-a cunoscut pe Ioan Preoteasa. Acesta l-a hirotonit ierodiacon la Rugineşti, şi la câteva săptămâni ieromonah, la o capelă făcută în casa unui pretins-preot din Arad.
Acesta a activat la Copăceni și în 2012 a avut un copil cu „măicuța” Cristina, cu care trăia împreună în „mănăstire”.

Serafim, Veniamin şi Glicherie. Veniamin Ilie este poate cel mai controversat călugăr de la Copăceana. În primăvara anului 2010, tânărul în vârstă de 21 de ani a fost surprins la jocuri de noroc. Mai mult, pe internet apăruseră fotografii cu el în timp ce fuma trabucuri.

## Cărţi publicate

* Ceaslovul Maicii Domnului
* Biblia Maicii Domnului
* Acatistierul Luminic
* Duhul Sfânt în România
* Cartea Sfintelor Elogii
* Tara Sfinta Ortodoxa Romania
* Acatistier ortodox pentru iluminarea mintii
* Tehnologia lucrului cu Duhul Sfant

## Note

1. ↑ 1,0 1,1 Statul tolereaza "Biserica KGB", 26 iunie 2007, Silviu Alupei, Ziua, copie exmisa, copie2, copie3
2. ↑ FOTO Disputa pe „Adevărata Biserică a lui Hristos“. Bisericile para-ortodoxe din România, 23 octombrie 2013, Sinziana Ionescu, *Adevărul*, accesat la 28 octombrie 2016
3. ↑ 3,0 3,1 3,2 3,3 3,4 EI CRED că vor fi salvați de ÎNGERUL Muzicescus. Secta celor care vorbesc la telefon cu Dumnezeu şi fac contrabandă cu alcool, 26 aprilie 2013, Marian Păvălaşc, *Evenimentul zilei*, accesat la 22 aprilie 2016 - http://archive.is/YfH8M
4. ↑ Fondatorul Bisericii Ortodoxe Secrete a incercat sa-l racoleze pe IPS Teodosie - Presa regionala 2007, 21 februarie 2007, Cristian Anton, *HotNews.ro*, accesat la 27 octombrie 2016
5. ↑ Decimarea "Bisericii KGB", 13 septembrie 2007, Silviu Alupei, *Ziua.ro*, accesat la 28 octombrie 2016 - arhiva 9AM
6. ↑ http://basilica.ro/comunicat-de-presa-inscenarea-de-la-manastirea-bodesti/ 19 septembrie 2007
7. ↑ http://www.odaiadesus.ro/secretii.html
8. ↑ 8,0 8,1 8,2 O parohie a trecut la "schismatici" - Presa regionala 2007, 1 iunie 2007, Valentin Musca, *HotNews.ro*, accesat la 27 octombrie 2016
9. ↑ Preotul Poiana va fi urmarit penal, *Ziare.com*, accesat la 27 octombrie 2016
10. ↑ Excomunicarea privatizării Bisericii, 15 mai 2015, Eugen Tănăsescu, *Adevărul*, accesat la 27 octombrie 2016
11. ↑ Decimarea "Bisericii KGB", 13 septembrie 2007, Silviu Alupei, *Ziua.ro*, accesat la 28 octombrie 2016 - arhiva 9AM
12. ↑ http://basilica.ro/comunicat-de-presa-inscenarea-de-la-manastirea-bodesti/ 19 septembrie 2007
13. ↑ 13,0 13,1 Biserica KGB, 27 aprilie 2006, Silviu Alupei. *9AM*
14. ↑ Văcarul ajuns episcop îşi face de cap la Vaslui sub ochii şefilor Bisericii, 19 septembrie 2011, *Adevărul*, accesat la 27 octombrie 2016
15. ↑ Preafericitul tatic Serafim, 4 august 2012, *Vremeanoua.ro*, accesat la 27 octombrie 2016
16. ↑ Amor nebun: “Episcopul” Serafim a fugit cu mãicuta Cristina!, 12 iulie 2012, *Vremeanoua.ro*, accesat la 27 octombrie 2016
17. ↑ REPORTAJ / FOTO Marea schismă din satul Copăceana, 9 octombrie 2010, *Adevărul*, accesat la 28 octombrie 2016

## Legături externe

* EI CRED că vor fi salvați de ÎNGERUL Muzicescus. Secta celor care vorbesc la telefon cu Dumnezeu şi fac contrabandă cu alcool, 26 aprilie 2013, Marian Păvălaşc, *Evenimentul zilei* - http://archive.is/YfH8M
* Biserica Secreta Ortodoxa propovaduieste Apocalipsa, 26 iunie 2007, Mihai Rãzvan Rotaru, *Dezvaluiri.ro* - http://archive.is/5ugsd
* Fondatorul Bisericii Ortodoxe Secrete a incercat sa-l racoleze pe IPS Teodosie - Presa regionala 2007, 21 februarie 2007, Cristian Anton, *HotNews.ro* - http://archive.is/HDwZT

* https://bisericasecreta.wordpress.com/2007/01/06/cine-este-acest-constantin-dogaru/ - http://archive.is/o1R38
* http://www.laurentiudumitru.ro/constantin-dogaru-prooroc-mincinos.php - http://archive.is/zsua4

* Biserica Ortodoxa Secreta - Forum Crestin Ortodox, *CrestinOrtodox.ro*
* Biserica KGB - infiintata de un ucenic al lui G. Bivolaru ?, Oct 13, 2007, *Exmisa.org*
* Statul tolereaza "Biserica KGB", 26 iunie 2007, Silviu Alupei, *ZIUA*, copie exmisa, copie2, copie3

* Biserica pirat, 22 iunie 2007, Silviu Alupei, *Ziua.ro*
* Un răspopit înscris la PD ridică ilegal o mănăstire, 31 mai 2007, Augustin Andreiu, Cosmin Pana, *Gardianul*
* Schema prin care o femeie din Romania s-a dat "preoteasa" si a strans o avere in ultimii 20 de ani, 23 aprilie 2013, *Pro TV*

* Stilistii sunt in comuniune cu ereticii din Biserica Ortodoxa Secreta dinTecuci ECUMENISM IN BOSV, *YouTube*